Vyhodnotenie 
medzirezortného pripomienkového konania

Rezort	Ustanovenie	Pripomienka	Vyhodnotenie	
MF SR	§ 7, 8, 9	zásadná pripomienka;
novelizovať § 7, 8, 9, pretože nie sú v súlade so zákonom NR SR č. 303/1995 Z.z. Problematiku riešiť vypustením daných ustanovení s odkazom na osobitné predpisy.	akceptované
pri prerokúvaní bola dohodnutá úprava podľa rozsahu uvedenom v návrhu zákona o samospráve vyšších územných celkov; problematika bude podrobne upravená v novelách zákonov o rozpočtových pravidlách a o majetku obcí 	
	§ 11	zaradiť schvaľovanie zmluvy o prijatí úveru alebo pôžičky, emisie komunálnych dlhopisov, uzavretie zmluvy o prevzatí dlhu, ručiteľstvo záväzku, o pristúpení k záväzkom uvedeným v § 20 a ďalších	akceptované	
	§ 13 ods.
§ 13a	zásadná pripomienka;
ponechať ustanovenie o dĺžke funkčného obdobia	neakceptované
ustanovenie o dĺžke funkčného obdobia je zakotvené v ústave 	
	§ 11 ods. 4 písm. b) 
§ 12 ods. 2	zásadná pripomienka;
vypustiť pôsobnosť  na poskytovanie úverov a pôžičiek	akceptované	
	§ 20 ods. 3 a 4 až § 20f	vypustiť, resp. upraviť iba osobitosti nad rámec Občianskeho zákonníka	neakceptované
zákon o obecnom zriadení je komplexnou právnou úpravou a zaradenie uvedených ustanovení o medziobecnej spolupráci je úloha vyplývajúca i z koncepcie decentralizácie a modernizácie verejnej správy schválenej vládou	
ÚGKK SR	§ 1a	doplniť o nový odsek zakotvujúci oprávnenie vlády aj bez  súhlasu obce určiť názov obce, ktorej doterajší názov je jazykovo nesprávny, po posúdení slovakistickým jazykovedným pracoviskom	neakceptované
pri prerokúvaní uplatnených pripomienok bolo dohodnuté, že táto otázka sa stane predmetom rokovania so ZMOS	
	§ 2a ods. 1	zásadná pripomienka;
nespájať pojem „časť obce“ s katastrálnym územím (nie každá časť obce na Slovensku má svoje katastrálne územie)	akceptované	
	§ 2a ods. 6	zásadná pripomienka;
je potrebné definovať územie obce ako súvislý územný celok, ktorý tvorí jedno alebo viac katastrálnych území; dnes má 29 obcí problémy s časťami nachádzajúcimi sa na území inej obce (napr. Tvrdošín a Vitanová, resp. Oravice)	vzhľadom na to, že už v roku 1997 ÚGKK pripravil viacero riešení, z ktorých však ZMOS ani jedno neakceptovalo, bolo dohodnuté, že problém je potrebné riešiť s dotknutými obcami. MV SR požiada ZMOS o zorganizovanie porady k tomuto problému	
MVRR SR 	§ 4 ods. 3 
písm. ch)	zásadná pripomienka;
pripojiť text „obstaráva a schvaľuje programy rozvoja bývania a spolupôsobí pri utváraní vhodných podmienok pre bývanie v obci	akceptované	

MŠ SR	§ 11 ods. 4 písm. h)	zásadná pripomienka;
doplniť text takto: „u škôl a školských zariadení po odsúhlasení školským úradom“	neakceptované;
po prerokovaní pripomienkujúci na pripomienke netrvá	
MPSVR SR	§ 3	zásadná pripomienka;
nad rámec návrhu doplniť návrh o nové ustanovenia o povinnosti obce zabezpečiť základné životné podmienky každému, kto sa zdržuje v obci, je v hmotnej núdzi a uplatnil si právo na zabezpečenie základných životných podmienok podľa osobitného predpisu	neakceptované
po prerokovaní pripomienkujúci na pripomienke netrvá 	
MK SR	§ 1a ods. 1	zásadná pripomienka;
doplniť vetu „Názov obce sa nesmie nahradiť označením obce“	neakceptované
po prerokovaní pripomienkujúci na pripomienke netrvá	
	§ 2b ods. 1	zásadná pripomienka;
za slovom „priestranstiev“ doplniť „v štátnom jazyku“	neakceptované
po prerokovaní pripomienkujúci na pripomienke netrvá	
	§ 4 ods. 3 
písm. e)	zásadná pripomienka;
doplniť o text „kultúrnych pamiatok, pamiatkových území a pamätihodností obce“	akceptované	
	§ 20 ods. 21	zásadná pripomienka;
medzi slová „alebo“ a „založením“ vložiť slová „zriadením alebo“	akceptované	
	§ 22	ponechať ustanovenie § 22 ods. 4	neakceptované
po prerokovaní pripomienkujúci na pripomienke netrvá	
GP SR	názov zákona	slovo „predpisy“ nahradiť slovom „zákony“	akceptované	
	§ 1 ods. 2	upraviť podľa čl. 67 ods. 2 ústavy	akceptované	
	§ 1 ods. 4	urobiť analýzu právneho stavu s odporúčaním legislatívnych úprav	neakceptované
právna úprava týkajúca sa presunu pôsobností na obce bude uskutočnená osobitnými zákonmi	
	§ 2a ods. 1	vložiť slovo „súvisle, súvislý“	problém súvislosti územných celkov týkajúci sa v súčasnosti viacerých obcí bude predmetom osobitného riešenia za účasti ZMOS, dotknutých obcí, ÚGKK a MV SR	
	§ 4 ods. 3 
písm. c)	vypustiť časť vety „a vykonáva ich správu, ak tak ustanovuje osobitný zákon“, pretože ide o prenesenú štátnu správu	akceptované	
	§ 11 ods. 4 písm. e)	zosúladiť so zákonom o bankách	akceptované	
	§ 13 ods. 7 a 8	v prechodných ustanoveniach riešiť skutky konania začaté pred účinnosťou tejto novely	akceptované	
	§ 13a ods. 1 písm. d)	zvážiť viazanie zániku mandátu starostu na právoplatné odsúdenie za akýkoľvek trestný čin	neakceptované
úprava na území obcí by mala byť totožná s úpravou na úrovni vyšších územných celkov	
	§ 18 
§ 18a	obec by nemala mať pôsobnosť vo vzťahu k voľbe a odvolaniu kontrolóra; inak funkcia kontrolóra nemôže byť riadne vykonávaná	neakceptované
ide o úpravu dohodnutú so ZMOS	

	§ 20b	vyjadriť, že združenia obcí sú zriaďované na plnenie úloh verejnej správy	akceptované čiastočne
úpravou textu tak, aby bolo zrejmé, že činnosť združenia obcí napomáha plniť úlohy obciam i vyšším územným celkom, t.j. pôsobí na plnenie úloh verejnej správy	
	§ 21 ods. 1 	vypustiť slovo „chrániaceho“	akceptované	
	§ 21 ods. 6	zásadný nesúhlas s navrhovanou kompetenciou	akceptované
právomoc sa zveruje krajskému úradu	
	§ 27 ods. 1	vypustiť slová „§ 59 ods. 2“ a bod 4	akceptované	
	§ 27 ods. 3	zosúladiť s novým zákonom o prokuratúre	akceptované	
MŽP SR	§ 2 	doplniť prostredníctvom koho obec predkladá vláde návrh na zriadenie a zrušenie obce 	neakceptované
problematika územia patrí podľa kompetenčného zákona do pôsobnosti ministerstva vnútra	
	§ 4 ods. 3 
písm. d)	ide o príliš výrazné rozšírenie ustanovenia 	neakceptované
ide o zosúladenie textu ustanovenia s platným právnym stavom 	
	§ 4 ods. 3
písm. f)	zásadná pripomienka;
slová „odvoz komunálneho odpadu“ nahradiť slovami „nakladanie s komunálnym odpadom a drobným stavebným odpadom“ s odkazom na § 39 návrhu zákona o odpadoch	akceptované	
	§ 20a ods. 3	zásadná pripomienka;
doplniť podmienky pre zriadenie spoločného obecného úradu, ak je to potrebné pre výkon prenesenej štátnej správy	akceptované	
	§ 20a ods. 3 písm. c) 	zásadná pripomienka;
doplniť „a správnym orgánom v administratívnoprávnych vzťahoch“	neakceptované
správnym orgánom bude vždy ten starosta, ktorého rozhodnutie spoločný obecný úrad vypracúva; pripomienkujúci po prerokovaní na pripomienke netrvá	
	§ 22 ods. 1
písm. d)	doplniť definíciu mestského charakteru zástavby alebo odkaz na zákon č. 50/1976 Zb.	akceptované 
doplnením odkazu	
MDPT SR	§ 4 ods. 3
písm. f)	vymedziť pojem „miestna verejná doprava“	neakceptované
ide o všeobecne používaný a všeobecne zrozumiteľný pojem	
MZV SR	§ 21	konkretizovať obligatórne obsahové náležitosti dohody o spolupráci	neakceptované
obsah dohody je vždy vecou aj druhej zmluvnej strany, t.j. orgánu územnej samosprávy cudzieho štátu	
KOZ SR	§ 2a	navrhované riešenie nie je možné z ústavnoprávneho hľadiska, pretože obmedzuje právo malých obcí domáhať sa rozdelenia	neakceptované
návrh upravuje v súlade s ústavou hlasovanie obyvateľov obce o rozdelení obce, pričom ústava umožňuje zákonom uložiť samospráve obmedzenia	
	§ 4 ods. 3 
písm. ch)	nemožno akceptovať novú kompetenciu bez toho, aby bolo jasné, z akých prostriedkov ju bude obec napĺňať	neakceptované
ide o úlohu uloženú uznesením vlády 	
	§ 4 ods. 3
písm. l)	na základe navrhovanej úpravy by obce mohli zakázať akúkoľvek činnosť	neakceptované
navrhované ustanovenie reaguje na viacero rozhodnutí Ústavného súdu SR; okrem toho pri uvedenej úprave obec vždy musí vychádzať z ustanovení osobitného zákona	
	§ 11 ods. 3	pri navrhovaní počtu poslancov sa nemožno opierať len o ekonomickú stránku	neakceptované
navrhované počty dohodnuté na rokovaní so ZMOS sú dostatočné na plnenie funkcií obecného zastupiteľstva	
	§ 13 ods. 3	ustanovenie umožňuje opakovane vyhlasovať hlasovanie obyvateľov obce o odvolaní starostu; ustanoviť lehotu, v ktorej možno neúspešné hlasovanie opakovať	neakceptované
nie je žiaduce toto ústavné právo obyvateľov obmedzovať lehotou	
	§ 18a	zásadná pripomienka;
riešenie je neprijateľné, ak kontrolór ako zamestnanec jednej obce bude vykonávať kontrolu aj pre inú obec, nebude medzi ním a obecným zastupiteľstvom inej obce žiadny vzťah, čo je popretím všetkých princípov kontroly v samospráve	akceptované
hlavný kontrolór bude v právnom vzťahu s každou obcou, pre ktorú vykonáva kontrolnú činnosť 	
	§ 20a	zásadná pripomienka;
zamestnanci obce vykonávajú kompetenciu v zastúpení starostu; je vylúčené, aby atribút výkonu verejnej moci mohol byť prenesený z jedného subjektu na iný, a to zmluvou	neakceptované
pri zriadení spoločného obecného úradu nejde o prenos výkonu kompetencie jednej obce na inú, pretože administratívnoprávna zodpovednosť ostáva starostom jednotlivých obcí	
	§ 20g	zásadná pripomienka;
navrhované riešenie je neprijateľné z dôvodu, že kompetenciu orgánu verejnej moci nemožno odňať a preniesť na iný orgán ani zmluvou, ani rozhodnutím krajského úradu	akceptované
povinná spolupráca bola z medziobecnej spolupráce vyňatá a nečinnosť obce pri prenesenom výkone štátnej správy sa rieši v § 5 zakotvením oprávnenia príslušného orgánu miestnej štátnej správy konať v prípade nečinnosti obce	
NKÚ SR	§ 20 ods. 3	špecifikovať konkrétny právny vzťah, kedy možno určiť súpisné a orientačné číslo bez kolaudačného rozhodnutia	akceptované	
	§ 18 ods. 2	do činnosti kontrolóra zahrnúť aj kontrolu hospodárenia obchodných spoločností, v ktorých má obec majetkovú účasť	neakceptované
išlo by o nepriamu novelizáciu Obchodného zákonníka	
	§ 23 ods. 2	ponechať druhú vetu	neakceptované 
úprava nadväzuje na zmenu v § 23 ods. 1, ktorou sa text zosúlaďuje s § 24 ods. 1 písm. a) ten ustanovuje oprávnenie mestského zastupiteľstva zriaďovať výbory, t.j. nemožno ustanovovať v § 23 ods. 2 povinný súhlas orgánu, ktorý nemusí byť zriadený	
ŠÚ SR	§ 2 ods. 3	účinnosť zlúčenia alebo rozdelenia obce ustanoviť k 1. januáru po všeobecných voľbách; termín konania všeobecných volieb nie je vhodný pre štatistické zisťovanie o vyhodnotenie a ukončenie finančných procesov	neakceptované
voľby sa konajú už do orgánov novovzniknutých obcí	
	§ 2a ods. 6	vypustiť podmienku 3000 obyvateľov	neakceptované
ide o zásadné opatrenie pre budovanie efektívnej obecnej samosprávy	
	§ 2a ods. 8	určiť, kto je oprávnený novovznikajúcu obec zastupovať a potvrdzovať dokumenty v odčleňovanom procese	akceptované	
	§ 22	doplniť nový odsek s určením 1. januára ako termínu pre vyhlasovanie miest; je najefektívnejší pre zabezpečovanie zmien v organizovaní štatistického zisťovania	akceptované
doplnením odseku 1	
Úrad pre verejné ob-starávanie SR	§ 2a ods. 6	zakotviť minimálny počet 1000 obyvateľov	neakceptované
je overené, že pre efektívnu obecnú samosprávu je potrebný minimálny počet 3000 obyvateľov	
	§ 13 ods. 2
písm. c)	zakotviť nezlučiteľnosť funkcie starostu s funkciou poslanca Národnej rady Slovenskej republiky 	neakceptované
zlúčenie oboch funkcií je všade  vo svete akceptované a obecnej samospráve umožňuje zastupovať jej záujmy v parlamente	
MO SR	§ 2a ods. 6	z navrhovaného ustanovenia nevyplýva, koľko obyvateľov musí zostať v pôvodnej obci	akceptované
text bol upravený na „novovznikajúce obce“, t.j. podmienka 3000 obyvateľov zahŕňa aj pôvodnú obec	
MS SR	Čl. II
bod 1	vypustiť; neexistuje dôvod, prečo by vo veciach dohôd o spolupráci s orgánmi iných štátov nerozhodoval okresný súd	akceptované	
Úrad vlády SR	§ 12 ods. 1	vypustiť slová „alebo iný poslanec“	neakceptované
ide o text odsúhlasený so ZMOS	
	§ 18 ods. 8	doplniť o nový odsek 8 s týmto textom „Kontrolór pri výkone kontroly postupuje primerane podľa základných pravidiel kontrolnej činnosti všeobecného právneho predpisu s odkazom na druhú časť zákona č. 10/1996 Z.z. o kontrole v štátnej správe	neakceptované
navrhované znenie nie je v súlade s § 8 ods. 2 zákona č. 10/1996 Z.z. o kontrole v štátnej správe, ktorý umožňuje, aby si orgány územnej samosprávy upravili základné pravidlá kontrolnej činnosti vlastnými predpismi	
ZMOS	§ 1 ods. 2	slová „a potreby jej obyvateľov“ nahradiť slovami „najmä o sociálny a ekonomický rozvoj, o kultúrny život a životné prostredie“	neakceptované
navrhnuté znenie zahŕňa širší okruh záležitostí v pôsobnosti obce	
	§ 1b ods. 1	slovo „používa“ nahradiť slovami „môže používať“	neakceptované
povinnosť používať obecné symboly obcou nadväzuje na povinnosť obce tieto symboly mať	
	§ 12 ods. 1	za slovom „poslanec“ na konci piatej vety doplniť slová „poverený obecným zastupiteľstvom“	akceptované	
	§ 13a ods. 1 písm. d)
§ 18 ods. 7 písm. c)
§ 25 ods. 2 písm. c)	vypustiť text „ak výkon trestu odňatia slobody nebol podmienečne odložený“	neakceptované
navrhované podmienky zániku mandátu by mali byť totožné s úpravou na úrovni samosprávy vyšších územných celkov	
	§ 16 ods. 1	doplniť prvú vetu: „Obecný úrad je výkonným orgánom obecného zastupiteľstva a starostu obce.“.	akceptované	
	§ 18 ods. 1	odporúčame doplniť text „Vo väčších obciach môže obecné zastupiteľstvo zriadiť útvar hlavného kontrolóra“	akceptované	
RHSD	§ 2 ods. 2
(§ 2 ods. 3)	vypustiť stanovisko krajského úradu pri zriaďovaní, zrušovaní, rozdeľovaní a zlučovaní obcí	neakceptované
územie a jeho zmeny je v pôsobnosti štátnej správy; prehľad o území a dianí v ňom vláda získa len od miestnych orgánov štátnej správy pôsobiacich v území; každý kraj má vypracovaný a vládou schválený územný plán veľkého územného celku, v ktorom sú podrobne rozvedené zámery s územím až na úroveň obcí na dlhšie časové obdobie; z hľadiska tohto plánu je preto stanovisko krajského úradu potrebné; ďalším dôvodom je financovanie obcí: pri rozdeľovaní alebo zlučovaní obcí je potrebné zapracovať do rozpočtov sumu, s ktorou sa v súvislosti s nimi musí v štátnom rozpočte počítať	
	§ 2 ods. 3
(§ 2 ods. 4)	prečo by mal rozhodovať o inej zmene krajský úrad? Čo je to „iná zmena územia obce“?	neakceptované
„iná zmena územia obce“ je zmena hraníc územia obce, v prípadoch, keď nejde o zlúčenie alebo rozdelenie obce; rozhodovacia právomoc krajského úradu vychádza z dôvodov uvedených k § 2 ods. 2	
	§ 4 ods. 3
písm. h)	doplniť, že čas predaja sa určuje všeobecne záväzným nariadením	akceptované	
	§ 6 ods. 1	slová „môže vydávať“ nahradiť slovom „vydáva“, pretože pri plnení úloh samosprávy obec nariadenia vydávať musí 	neakceptované
uvedený názor nie je správny; slová „môže vydávať“ zakotvuje i čl. 68 ústavy; zakotvenie povinnosti obci vydávať nariadenia vo veciach výkonu územnej samosprávy by bolo neprípustným protiústavným zásahom do vecí samosprávy 	
	§ 6 ods. 2	chýba vymenovanie subjektov oprávnených návrh na ústavný súd podať	neakceptované
legitimáciu na podanie návrhu upravuje ústava i zákon o prokuratúre	
	§ 11a	neodvolávať starostu v miestnom referende	neakceptované
je správne, aby voliči, ktorí starostu zvolili, mali právo ho aj odvolať	
	§ 12 ods. 6	upraviť takto: „do 10 dní od schválenia...“	akceptované	
	§ 13 ods. 7	pokutu právnickej osobe zvýšiť na 
500 000 Sk	neakceptované
navrhovaná suma 200 000 Sk je dostatočná	
	§ 13a ods. 1 písm. f)	nie je vhodné konať miestne referendum o tejto otázke	neakceptované 
z dôvodov uvedených k § 11a	
	§ 22 ods. 4	vynechať slová „prostredníctvom krajského úradu“	neakceptované
krajský úrad je potrebný napríklad v súvislosti s kompletizáciou dokladov potrebných pre vyhlásenie obce za mesto; nie je vhodné, aby ministerstvo komunikovalo priamo s jednotlivými obcami